P R O C E S - V E R B A L

Încheiat astăzi 07.09.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

De asemenea, participă și dna Ghelase Ștefana – inspector compartimentul financiar – contabil.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privind rectificarea bugetului de venituri şi cheltuieli pe anul 2022 *– inițiator primar;*

2. *Proiect de hotărâre* privind aprobarea anulării și scăderii din evidențele fiscale ale Primăriei comunei Vădeni, județul Brăila, a amenzilor contravenționale neachitate până la data intrării în vigoare a Legii nr. 257/2022, aplicate în temeiul art. 4 alin. (1) din O.U.G. nr. 129/2021 privind implementarea formularului digital de intrare în România, cu modificările și completările ulterioare *– inițiator primar;*

3. *Proiect de hotărâre* privind completarea Inventarului bunurilor care aparţin domeniului privat al comunei Vădeni, județul Brăila *– inițiator primar;*

4. *Proiect de hotărâre* privind modificarea Statului de funcţii al Primăriei comunei Vădeni, judeţul Brăila *– inițiator primar;*

5. *Proiect de hotărâre* privind rectificarea erorii materiale ce a fost descoperită în cuprinsul anexei nr. 2 la H.C.L. nr. 79/24.11.2021 privind însușirea variantei finale a proiectului de stemă a comunei Vădeni, județul Brăila *– inițiator primar;*

6. *Alte probleme.*

 Preşedintele de şedinţă supune la vot ordinea de zi, care se aprobă în unanimitate de voturi.

Se trece la **punctul unu** din ordinea de zi: *Proiect de hotărâre* privindrectificarea bugetului de venituri şi cheltuieli pe anul 2022 *– inițiator primar.*

Preşedintele de şedinţă prezintă proiectul de hotărâre și dă cuvântul dnei Ghelase Ștefana care expune raportul de specialitate, precizând că:

- sunt modificări în BVC al Școlii, respectiv la sumele pentru CES și burse;

- la secțiunea dezvoltare, s-au alocat bani pentru instalarea Kit – ului la fântâna arteziană din fața Primăriei, banii fiind din excedent, nu am primit sume de la Guvern pentru dezvoltare.

-dna Dănăilă Liliana – consilier local – ce facem cu lipsa parcării din fața Primăriei? Astăzi a fost o mare aglomerație, este și ziua când se ridică gunoiul, ședința de consiliu plus traficul obișnuit.

-dna Ghelase Ștefana – inspector – ar putea consilierii locali să inițieze un proiect de hotărâre, să negociem cu vecinul din dreapta Primăriei să ne vândă terenul lui pentru amenajarea unei parcări. E foarte greu altfel, zilnic sunt mașini parcate pe carosabil.

 -dna Dănăilă Liliana – consilier local – șanțurile sunt ale comunei, de ce nu betonăm toată suprafața să poată fi parcate mașinile? Așa cum este la școală.

 -dna Avârvărei Elena - consilier local – șanțurile sunt în dreptul proprietății cetățenilor. La Școală s-a putut pentru că e în dreptul imobilului ei.

 -dna Dănăilă Liliana – consilier local – le lăsăm cetățenilor cale de acces, restul amenajăm parcări. Trebuie să dăm o hotărâre în acest sens.

 Nu mai sunt dezbateri şi se supune la vot proiectul care se aprobă cu unanimitate de voturi.

 Se trece la **punctul doi** din ordinea de zi: *Proiect de hotărâre* privind aprobarea anulării și scăderii din evidențele fiscale ale Primăriei comunei Vădeni, județul Brăila, a amenzilor contravenționale neachitate până la data intrării în vigoare a Legii nr. 257/2022, aplicate în temeiul art. 4 alin. (1) din O.U.G. nr. 129/2021 privind implementarea formularului digital de intrare în România, cu modificările și completările ulterioare *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul trei** din ordinea de zi: *Proiect de hotărâre* privind completarea Inventarului bunurilor care aparţin domeniului privat al comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul patru** din ordinea de zi: *Proiect de hotărâre* privind modificarea Statului de funcţii al Primăriei comunei Vădeni, judeţul Brăila *– inițiator primar.*

 Preşedintele de şedinţă prezintă proiectul de hotărâre și dă cuvântul dnei secretar general care expune raportul de specialitate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul cinci** din ordinea de zi: *Proiect de hotărâre* privind rectificarea erorii materiale ce a fost descoperită în cuprinsul anexei nr. 2 la H.C.L. nr. 79/24.11.2021 privind însușirea variantei finale a proiectului de stemă a comunei Vădeni, județul Brăila *– inițiator primar.*

 Preşedintele de şedinţă prezintă proiectul de hotărâre și dă cuvântul dnei secretar general care expune raportul de specialitate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul șase** din ordinea de zi: *Alte probleme.*

 Nu sunt alte probleme şi dl Ciornei Dumitru, preşedintele de şedinţă, declară încheiate lucrările şedinţei.

 Drept pentru care s-a întocmit prezentul proces-verbal.

 PREŞEDINTE DE ŞEDINȚĂ, SECRETAR GENERAL,

 Dumitru CIORNEI Lenuța MUSTAȚĂ